శ్రీనగర్: -జమ్ము- కశ్మీర్లోని గుల్మార్గ్లో రోప్ వే కేబుల్ తెగిపోవడంతో ప్రమాదం సంభవించింది. ఈ ప్రమాదంలో ఏడుగురు మృతి చెందారు. రోప్ వే కేబుల్ తెగిపోవడంతో క్యాబిన్ ఊడిపోయింది. మృతులలో ఇద్దరు చిన్నారులతో పాటు ఒకే కుటుంబానికి చెందిన నలుగురు సభ్యులు, ఒక గైడు ఉన్నారు. ఘాటీలో గుల్మార్గ్ పర్యాటకులకు ఎంతో ఇష్టమైన ప్రాంతం. ఇక్కడికి భారీ సంఖ్యలో పర్యాటకులు వస్తుంటారు. బలమైన గాలులు వీయడంతో ఒక చెట్టు కొమ్మ విరిగి రోప్ వే కేబుల్ మీద పడింది. దీంతో అది తెగిపోయింది. ఈ ప్రమాదంలో చనిపోయినవారంతా ఢిల్లీకి చెందివారు. ఈ దుర్ఘటనపై జమ్ము కాశ్మీర్ ముఖ్యమంత్రి మహబూబా ముఫ్తీ సంతాపం వ్యక్తం చేశారు. భాధితకుంటుంబానికి ఐదు లక్షల రూపాయల నష్టపరిహారాన్ని ప్రకటించారు. ఈ దుర్ఘటనపై దర్యాప్తు చేపట్టాలని అధికారులను ఆదేశించారు.
srinagar: -jammu- kashmeerloni gulmarglo rope vee kebul tegipovadamto pramaadam sambhavinchindi. ee pramaadamlo eduguru mruti chendaaru. rope vee kebul tegipovadamto cabin oodipoyindi. mrutulalo iddaru chinnaarulatho paatu oke kutumbaaniki chendina naluguru sabhyulu, oka gaidu unnaaru. ghaatiilo gulmarg paryaatakulaku entho ishtamaina praantam. ikkadiki bhari sankhyalo paryaatakulu vastuntaaru. balamaina gaalulu veeyadamtho oka chettu komma virigi rope vee kebul meeda padindi. deentho adhi tegipoyindi. ee pramaadamlo chanipoyinavaarantaa dhilleeki chendivaaru. ee durghatanapai jammu kashmir mukhyamantri mahabuba mufti santaapam vyaktam chesaru. bhaadhitakuntumbaaniki aidu lakshala roopaayala nashtaparihaaraanni prakatinchaaru. ee durghatanapai daryaaptu chepattalani adhikaarulanu aadesinchaaru.